
Ύστερα από την πολύπλοκη συνθήκη του Τιλσίτ 7 Ιουλίου 1807, που 
ρύθμιζε τις σχέσεις Ρωσίας-Γαλλίας εις βάρος της Πρωσίας, τέθηκε τέρμα 
στις εχθροπραξίες Ρώσων και Τούρκων. Ο Αλή Πασάς των Ιωαννίνων 
επεδίωξε την καταστροφή τῶν κλεφταρματολών του Ολύμπου Νικοτσάρα, 
Λαζαίων και άλλων, τους οποίους θεωρούσε ὡς τον κυριότερο κίνδυνο για 
το πασαλίκι του. Οι κλεφταρματωλοί που κινδύνευαν αποφάσισαν να 
εγκαταλείψουν τον Όλυμπο και να καταφύγουν µε τις οικογένειές τους 
στις Σποράδες, αφού προηγουμένως εξασφάλισαν τους άνδρες τους στη 
χερσόνησο της Κασσάνδρας. Στις Σποράδες, οι κλεφταρματωλοί, και ειδι- 
κότερα ο Νικοτσάρας, ο οποίος αρνήθηκε συμβιβασμό µε τον Αλή Πασά, 
άρχισαν αμείλικτο πόλεμο στην ξηρά και τη θάλασσα εναντίον των Τούρ- 
κων. 

Ο Ῥώσος ναύαρχος Σενιάβιν, που δρούσε στο Αιγαίο, ανησύχησε από 
τη δράση του Νικοτσάρα και για να τον αποτρέψει από σπασµωδικά και 
άσκοπα κινήματα, τον κάλεσε στην Τένεδο, όπου ναυλοχούσε ο ρωσικός 
στόλος. Ο Νικοτσάρας πήγε στην Τένεδο, συναντήθηκε µε τον Σενιάβιν 
και, πιθανόν, κατέστρῶσε µαζί του το παράτολµο σχέδιο να διασχίσει τις 
βαλκανικές χώρες και να ενῶθεί µε τα ρῶωσικά στρατεύματα στη Βλαχία. 
Σκοπός του σχεδίου ήταν από το ένα µέρος να ξεσηκώσει τους χριστια- 
νούς ραγιάδες και από το άλλο να τροµοκρατήσει τους Τούρκους. Ένα 
άλλο γεγονός που επηρέασε τον Νικοτσάρα ήταν η άτυχη επανάσταση των 
Σέρβων 1804-1812. Πραγματικά, η σερβική επανάσταση ήταν το πιο ση- 
µαντικό γεγονός στις αρχές του 19ου αιώνα στα Βαλκάνια, παράδειγµα 
υποδουλωμένου λαού που ξεσηκώθηκε για την ελευθερία του. Πολλοί Έλ- 
ληνες εθελοντές έσπευσαν στο πλευρό των Σέρβων να πολεμήσουν κατά 
των Τούρκων. Οι εθελοντές αυτοί ήταν κυρίως Μακεδόνες, όπως ο Γεωρ- 
γάκης Ολύμπιος, ο Νικοτσάρας, ο Καρατάσος και άλλοι. Ἡ Ἐλληνο-Σερ- 
βική αυτή επαναστατική συνεργασία εξόργισε τους Τούρκους, κυρίως ενα- 
ντίον των Ελλήνων. Στην περιοχή των Σερρών και την περιφέρεια γενικό- 

τερα του καζά των Σερρών αφοπλίζουν τους Έλληνες και ασκούν τροµο- 
κρατία προς κάθε ελληνική κατεύθυνση. Οι ραγιάδες των Σερρών υφίστα- 
νται τα πάνδεινα, η εκδίκηση τῶν Τούρκων κυρίως από φόβο είναι σκλη- 
ρή. Τα παραπάνω αναφέρει ο Γάλλος Πρόξενος στη Θεσσαλονίκη Κλερα- 
µπώ σε αναφορά προς τον προϊστάμενό του στο Παρίσι Ταλλεύράνδο!. 

Ο Νικοτσάρας πιστεύει πως το σχέδιο που κουβέντιασε µε τον Σενιά- 
βιν στην Τένεδο είναι η σωστή κίνηση. Οργανώνει σώµα ενόπλων αποτε- 
λούμενο από 200 Έλληνες και 120 Τουρκαλβανούς, αποβιβάζεται στον 
Σταυρό Χαλκιδικής και επιλέγοντας τον συντομότερο δρόµο για τη Βλα- 
χία3, μπαίνει στον καζά τῶν Σερρών από τη δυτική όχθη του Στρυμόνα 
οδηγούµενος από ντόπιους οδηγούς και φθάνει λίγο έξω από τη Νιγρίτα 
στο παραλίμνιο της λίμνης Αχινού χωριό Αχινός. Στο σηµείο αυτό της λί- 
µνης οι συνθήκες διάπλου της είναι ευνοϊκές και πλέον πρόσφορες για δύο 
λόγους! πρώτον, της µικρής απόστασης από όχθη σε όχθη και, δεύτερον, 
επειδή στο χὠριό κατοικούσαν Έλληνες, ψαράδες κυρίως µε πολλές βάρ- 
κες. ᾿ 
Οι κάτοικοι υποδέχτηκαν το σώµα του Νικοτσάρα φιλικά και τους πέ- 
ρασαν απέναντι. Όμως, προχωρώντας οι επαναστάτες προς Ζίχνη, ο µπέης 
των Σερρών Ισμαήλ τους περίµενε µε ισχυρή δύναμη στρατού (8.000 άν- 
δρες). Η συμπλοκή ήταν άγρια. Οι εμπειροπόλεμοι του Νικοτσάρα δη- 
μιουργούν προβλήματα στον Ισμαήλ µπέη. Ύστερα από τριήµερη µάχη, 
οι Τουρκαλβανοί του Νικοτσάρα τον εγκαταλείπουν και παραδίνονται 
στους Τούρκους. Έτσι ο καπετάνιος μένει µετους 200 Έλληνες». Αλλά και 
αυτοί µην έχοντας άλλη διέξοδο, έκαναν τη νύχτα µια τολμηρή έφοδο µε 
τα γιαταγάνια στα χέρια, πέρασαν µέσα από τα πλήθη των εχθρών, 
υποχώρησαν ακολουθώντας τον ίδιο δρόµο και τέλος, µετά από πολλές 
ταλαιπωρίες πέρασαν στο Άγιο Όρος. Σώθηκαν ο αρχηγός, τα πρωτοπαλί- 
καρά του και 60 από τους 200 άνδρες του. Ἡ πρώτη αυτή επαναστατική 
προσπάθεια του 19ου αιώνα απέτυχε θλιβερά. Το ατυχές, αλλά ηρωικό αυ- 
τό περιστατικό οι κάτοικοι τῆς περιοχής το έκαναν τραγούδι µε προσθήκη 
και άλλων περιστατικών και κατορθωµάτων του Νικοτσάρα. 


ΤΙ έχουν τής Ζίχνης τα βουνά και στέκουν µαραμένα; 
Μήνα χαλάζι τα βαρεί, µήνα βαρύς χειμώνας; 
Ουδέ χαλάζι τα βαρεί, ουδέ βαρύς χειμώνας, 

ο Νικοτσάρας πολεμά µε τρία βιλαέτια. 

Με Σέρρες και µε Χάνδακα, µε δώδεκα ταμπούρια. 
Ίρεις µέρες κάνει πόλεμο, τρεις µέρες και τρεις νύχτες 
χωρίς ψωμί, χωρίς νερό κλπ 


Στο Άγιο Όρος παρέμειναν μερικές ηµέρες να ξεκουρασθούν. Στα 
τέλη Ιουνίου είχε ήδη λήξει η παράτολµη αυτή επιχείρηση του Νικοτσάρα. 
Αρχές Ιουλίου έκανε την εμφάνισή του στο Λιτόχωρο, όπου και βρήκε τον 
θάνατο σε µάχη εναντίον τῶν Τούρκων. Οι σύντροφοί του μετέφεραν τον 
νεκρό καπετάνιο στη Σκιάθο και τον έθαψαν. 

Σε µερικά χρόνια, το 1521, το γένος των Ἑλλήνων σωστά προετοιµα- 
σµένο και µην αντέχοντας άλλο την τουρκική τυραννία, απεδέχθη ενθου- 
σιωδώς την κήρυξη της μεγάλης επαναστάσεως, όπως ονομάστηκε η επα- 
νάσταση της Παλιγγενεσίας. Το 1821 δεν ήταν παρά η τελευταία µεγάλη 
φάση της ακατάπαυστης και δυναμικής αντίστασης των Ελλήνων κατά 
των Οθωμανών, ενός ανηλέητου και ακήρυκτου πολέμου, που αρχίζει από 
τα πρώτα κιόλας χρόνια της σκλαβιάς. Τα δεινοπαθήµατα των Ελλήνων 
κατά την Τουρκοκρατία ήταν το βασικό αίτιο που προκάλεσε την εξέγερση 
και η απελπισία το κύριο ελατήριο που τους έσπρωχνε στον πόθο για την 
ελευθερία. Ἡ τυραννία τῶν Τούρκων και η απελπισία των Ελλήνων 
γέννησε τη µεγάλη του ξεσηκωμού απόφαση, τους όπλισε µε ακλόνητη 
πίστη στην επιτυχία του σκοπού τους. 

Εξετάζοντας τις συνθήκες που επικρατούσαν στην Ευρώπη τα χρόνια 
της ελληνικής εξέγερσης του 1821, µετά τους Ναπολεόντιους πολέμους, 
που κούρασαν τους Ευρωπαίους, βλέπουμε πόσο εχθρικό ήταν το κλίμα 
προς κάθε αναταραχή στις ισορροπίες που είχαν ρυθµίσει οι Ευρωπαϊκές 
δυνάµεις την ίδια εποχή. 

Η απόφαση των Ελλήνων για ελευθερία την εποχή της Ἱερής Συµµα- 
χίας µόνο θλιβερές σκέψεις προκαλούσε στους σκεπτόµενους. Όλα όµως 
αυτά για τους Έλληνες αποτελούσαν «ψιλά γράμματα» όπως θα λέγαμε 
σήµερα. Ἡ Μακεδονία, προετοιµασµένη από νωρίς, συμμετέχει ολόψυχα 
στην επανάσταση. Το κύριο βάρος σηκώνει η Χαλκιδική, η οποία θα πλη- 
ρώσει βαρύ φόρο αίματος µέχρι τον Οκτώβριο του ’2Ι. Όμως οι επτά µή- 
γες συνεχών µαχών απασχόλησαν το µεγαλύτερο µέρος του τουρκικού 
στρατού. Έτσι δίνεται η δυνατότητα στην επαναστατημένη Πελοπόννησο 
και Ρούμελη για την εδραίωση της επαναστάσεως. 

Στις 22 Ιανουαρίου / 3 Φεβρουαρίου 1830 η διάσκεψη του Λονδίνου, 
ύστερα από αγγλική πρόταση, διακήρυξε την πολιτική ανεξαρτησία της 

Ελλάδος. Το άρθρο 1 του Πρωτοκόλλου της 2ης Φεβρουαρίου 1530 όριζε 
Η Ελλάς θέλει σχηματίσει εν κράτος ανεζάρτητον, και θέλει χαίρει όλα τα δί- 
καια πολιτικά, διοικητικά και εμπορικά τα προσπεφυκότα εις εντελή ανε- 
ζαρτησίαν. Ἡ πανηγυρική αυτή διακήρυξη της πολιτικής ανεξαρτησίας της 
Ελλάδος συνιστούσε διεθνή αναγνώριση ελληνικού κράτους, άρα ἱδρυσή 
του και έναρξη της υπάρξεώς του, από την πλευρά της διεθνούς κοινῶ- 
νίας». 

Οι Μακεδόνες μαχητές που κατά χιλιάδες βρέθηκαν στη Νότια Ελλά- 
δα πολεμώντας, µετά την άτυχη εξέλιξη της επανάστασης στην ιδιαίτερη 
πατρίδα τους, διακρίθηκαν σαν μαχητές. Πολλοί κατέλαβαν αξιώματα 
στρατιωτικά, δικαστικά, πολιτικά και άλλα, όµως η νοσταλγία για τις 
εστίες που άφησαν πίσω στην αλύτρωτη ακόµα πατρίδα τους ήταν µεγά- 
λη. Όμως δεν ήταν µόνο αυτό. Στο ελεύθερο κράτος υπήρχαν δύο κατηγο- 
ρίες πολιτών, οι αυτόχθονες και οι ετερόχθονες. Οι Μακεδόνες ανήκουν 
στους δεύτερους. Δύο χρόνια νωρίτερα, το 182δ8, ο Καποδίστριας ζητούσε 
από τους αντιπροσώπους των Δυνάμεων, στη διάσκεψη του Πόρου, την 
επέκταση των ορίων τού υπό σύσταση ελληνικού κράτους από τους πρό- 
ποδες του Ολύμπου στον Θερμαϊκό Κόλπο ὠὥςτη Χειμάρα στη Β. Ἠπειρο. 
Διαφορετικά προέβλεπε σοβαρές περιπλοκές από τον αποκλεισμό περιο- 
χών, όπως του Ολύμπου, όπου οι πληθυσμοί είχαν αγώνισθεί νικηφόρα 
κατά των Τούρκων και υπογράµµιζε: Όντες ούτοι στρατιώται, πολλοί ουδέ- 
ποτε θέλουσι απελπισθή ούτε της επανακτήσεως των πατρίων αυτών 
εστιών, ούτε τα όρη αυτών, ούτε την τέχνην των όπλων θέλουσι παραιτήσει, 
εγκλειόµενοι υπό συνθήκας, εις στενά όρια έζω της γενεθλίου γής, αλλά και 
τα όρια θέλουσιν υπερβή και τον κατά των Τούρκων θέλουσι επαναρχίσει 
πόλεμον, όταν θέλουσι θεωρηθή τετελεσμµένοι οἱ όροι της περί Ελλάδος 
ειρηνεύσεωςό. Η προειδοποίηση αυτή του Καποδίστρια δεν θα αργούσε να 
επαληθευθεί. Δεν είχαν ακόµα ολοκληρωθεί οι διαδικασίες για την 
ανεξαρτησία του μικρού ελληνικού κράτους από τον Παγασητικό έως τον 
Αμβρακικό Κόλπο, όταν άρχισαν οι πρώτες διεργασίες για μελλοντικές 
εξεγέρσεις στις ελληνικές επαρχίες της Τουρκίας. 

Αγωνιστές του ᾿2Ι, εκπατρισµένοι στο ελληνικό κράτος από τη Μακε- 
δονία και άλλες αλύτρωτες περιοχές, στρατιωτικοί, πολιτικοί ή και λόγιοι, 
που είχαν διαδραματίσει κάποιο ρόλο στον Αγώνα, αποτέλεσαν τον πυρή- 
να από όπου ξεκίνησαν συζητήσεις και σχέδια μυστικών εταιριών για τον 
ξεσηκωμό της Μακεδονίας και άλλων υπόδουλων περιοχών. Τέτοια π.χ. 

υπήρξε η «Εταιρία Φιλοορθοδόξών» η οποία καλλιέργησε την ιδέα επανα- 
στάσεων στη Θεσσαλία, Ἠπειρο και Μακεδονία. Εκπρόσωπος για τη Μα- 
κεδονία είχε ορισθεί ο Μ. Παπάς, ο οποίος όμως εξαιτίας διαφορών του µε 
τον Τζωρτζέτο Καποδίστρια κατέδῶσε το σχέδιο στον Τσάμη Καρατάσο, 
που µε τη σειρά του το αποκάλυψε στον Όθωνα και η Εταιρία διαλύθηκε 
το 15407. Διαλύθηκε γιατί κατά τη γνώμη της κυβερνήσεως σχεδίαζε µε- 
ταξύ άλλων αναστάτὠση σε Θεσσαλία και Μακεδονία. 

Την ίδια εποχή, µια άλλη μυστική εταιρία κάνει την εμφάνισή της. Την 
αποτελούσαν οι Μακρυγιάννης, Δάσιος, Δαμιανός, Ναούμ κ.ά. Συγκέ- 
ντρωναν χρήματα και οργάνωναν σώματα για τη Μακεδονία και Θεσσα- 
λία, έχοντας εξασφαλίσει και τη συµµετοχή του Τσάµη Καρατάσου. 

Ἡ πρώτη τους προσπάθεια απέτυχε ουσιαστικά. Προσπαθώντας ο Κα- 
ρατάσος να φθάσει στη Μακεδονία αναγκάσθηκε από θαλασσοταραχή να 
σταματήσει στο Πήλιο απ᾿ όπου επέστρεψε για να μετάσχει στην επανά- 
σταση της Κρήτης. Μαζί του πολέμησαν στη Μεγαλόνησο και άλλοι Μα- 
κεδόνες µε την ελπίδα πως µετά την ευόδωση του αγώνα εκεί τρεις χι- 
λιάδες Κρήτες θα ενώνονταν µε τους Μακεδόνες. Ἡ αποτυχία όµως της 
επαναστάσεως στην Κρήτη ματαίωσε και τις προσπάθειες στις άλλες 
επαρχίες. 

Μόνον ο Βελέντζαςὃ κινήθηκε µε πλοιάρια στο Άγιο Όρος, αλλά ανα- 
γκάσθηκε να επιστρέψει στη Θεσσαλία. Οι μοναχοί δεν ήταν διατεθειμένοι 
να εκτεθούν σε κίνδυνο από επιπόλαιες ενέργειες, καθώς οι Τούρκοι στο 
Άγιο Όρος ήταν αποφασισμένοι να πνίξουν στο αίµα κάθε επαναστατικό 
κίνημα. Στη Μακεδονία τα γεγονότα του 1539-1841 και ιδιαίτερα η εξέ- 
γερση της Κρήτης και οι κινήσεις Βελέντζα και Καρατάσου είχαν σαν 
αποτέλεσµα να στραφεί η οργή των Τούρκων εναντίον των χριστιανών. 


7. Ο Μ. Παπάς είναι ο Εμμανουήλ. Παπάς µη έχων καµία συγγενική σχέση µε τον Εμμανουήλ. 
Παπά, τον αρχηγό της Επαναστάσεως στη Μακεδονία. Ἡ οργάνωση των φιλοορθοδόξων ήταν κυρίως 
οργάνωση πολιτική µε διάρθρωση όπως αυτή της Φιλικής Εταιρίας. Ιω. Πετρόπουλος - Αικ. Κουμα- 
ριανού, «Προσωπική μοναρχία του Όθωνος 1838-1843 - Η “Φιλορθόδοξος Εταιρία», [στορία Ελληνι- 
κού Έθνους, τ. ΙΓ΄, σσ. 77-18. 

σαµε και ήταν ολέθρια δια την πατρίδα. Παρακινήθηκα από όλους τους συνεταίρους µου να πάγω όζω. 
Η γνώμη τῶν άνω συνεταίρων ήτον να κινηθούν τον Μάρτιο. Ο Τζάµης µε απάτησε και µου είπε ότι έχει 
πολλές ετοιμασίες δια να βγούμε τον Οκτώβριο. Και στην προσδιορισµένη ηµέρα εβγήκα και αυτός, έως 
τώρα οπου γράφω δεν τον εἶδα, εγώ εβγήκα µε πολλά ολίγους και οι συνάδελφοί µου δεν ἠθέλησαν να 
κινήσουν αυτόν τον µήνα, διότι ήταν αρχή του χειµώνος. Τότε εκατατρέχθηκα από τας Ελληνικάς αρχάς 
και Οθωμανούς. Βλέποντας όπου δεν δύναµαι να κάµω τίποτα άφησα τους ανθρώπους µου προφυ- 
λαγμένους εις Μέρος και εγώ έγινα τακτίλι ως καλόγερος και επήγα στον Βόλο, στην {άρισα και εις 
χωριά της Θεσσαλονίκης και εις διάφορα χωριά εις την Γαλάτζιστα και εκεί ἠύρα πολλούς κατηχηµένους. 
Αφού ήρθα στην 4θήνα και ἑκατζα κρυμμένος επτά ηµέρες στο σπίτι του Μακρυγιάννη, αυτός µε 
γλύτωσεν. 

Ανεξαρτήτως, πάντως, από τα οδυνηρά επακόλουθα, γεγονός παραµέ- 
νει ότι οι κινητοποιήσεις εκείνες καθόρισαν κατά κάποιο τρόπο και το 
ρόλο της Μακεδονίας στα ευρύτερα αλυτρωτικά σχέδια του Ελληνισμού. 

Ἡ νέα δεκαετία του 1540 χαρακτηρίζεται από πολλά κοινωνικά και 
πολιτικά ζητήματα που αντιμετώπιζε το μικρό Βασίλειο, προβλήματα που 
οδήγησαν στη συνταγματική αλλαγή της 3ης Σεπτεµβρίου 1843: τα προ- 
βλήματα όµως αυτά δεν σταμάτησαν τις κινητοποιήσεις για την απελευθέ- 
ρώση των υποδούλων επαρχιών. Ιδιαίτερη ώθηση στις ενέργειες αυτές 
έδωσε η παρουσία του Ἠπειρώτη Κωλέττη στην Πρωθυπουργία (Αύγου- 
στος 1844-Σεπτέμβριος 1547). Ἡ Μεγάλη Ιδέα ὡς πολιτική του Βασιλείου 
πήρε πλέον πιο συγκεκριμένη µορφή. Ἡ ανάμειξη του ίδιου του πρὠθυ- 
πουργού συµπαρέσυρε και τον Όθωνα στις μυστικές προσπάθειες για υπο- 
κίνηση επαναστατικών κινημάτων στις υπόδουλες επαρχίες και δηµιούρ- 
Ύησε το κατάλληλο κλίμα µέσα στο οποίο κινήθηκαν διάφορες μυστικές 
εθνικές εταιρίες. Όσο και αν τα αποτελέσµατα αυτών των εταιριών ήταν 
µικρά, η κινητοποίηση αυτή µέσα και έξω από το Βασίλειο διατηρούσε σε 
εγρήγορση τον ελληνισμό Ύια τη μοίρα τῶν υπόδουλων αδελφών. Έτσι, 
κατά τις συζητήσεις του Συντάγματος του 1844 τέθηκε το θέµα «επίσημα 
πλέον» των αυτοχθόνων και ετεροχθόνων. Η τύχη του έξω ελληνισμού 
θεωρήθηκε ὡς πρὠταρχικό µέλημα του ελεύθερου κράτους. Στο γενικό 
αυτό κλίμα, η Μακεδονία παρέμεινε στην πρώτη σειρά του προγράµµατος 
της Μεγάλης Ιδέας' η προσφορά των Μακεδόνων στον κοινό αγώνα τονί- 
στηκε µε ιδιαίτερη έµφαση. 

Ο Κωλέττης τόνιζε’: Αλλά το Ἑλληνικόν Βασίλειον δεν είναι ολόκληρος 
ή Ελλάς. 4υτόχθων λοιπόν δεν είναι μµόνόν ο του Βασιλείου κάτοικος αλλά 
κι 0 {ωαννίτης, ο Θεσσαλονικεύς, ο Σερραίος, ο Ανδριανουπολίτης, ο Κων- 
σταντινουπολίτης, ο Τραπεζούντιος, ο Κρης, ο Σάµιος. 

Αλλά και ο συντηρητικός Μαυροκορδάτος έγραφε προς τον Όθωνα: 
Εάν πρόκειται να πραγµατοποιηθεί έστω και εν µέρει, ή εις εν κράτος ένω- 
σις τῆς ελληνικής φυλής, τα µέρη ταύτα είναι προπάντων εκείνα όπου η ελ- 
ληνική φυλή είναι πολυπληθεστέρα και τοιαύτα αναντιρρήτως εισίν ή Μακε- 
δονία, ή Θεσσαλία, η Ίπειρος, η Κρήτη!ο. Ἡ Μεγάλη Ιδέα επηρέασε τους 
πάντες σε τέτοιο βαθµό που συχνά ακούγονταν αγαθά πειράγματα, όπως 
όταν ο Γεώργιος Γλαράκης (γνωστός από τη Φιλοορθόδοξη εταιρία) γε- 
ρουσιαστής αγόρασε σπίτι στην Αθήνα, ο ξάδελφός του δικαστής Ν. Φλο- 
γαΐτης έλεγε: 4κούς εκεί ν᾿ αγοράσει σπίτι στην 4θήνα, όπου ύστερα από 


9. Στ. Κυριακίδης, Ιστορία του Σύγχρονου Ελληνισμού (στο εξής ΙΣΕ), τ. 1, Αθήνα 1892, σσ. 493- 
501. 

ολίγον καιρό θα λαλήσουν κούκοι, διότι ή πρωτεύουσα του Βασιλείου Θα µε- 
ταφερθεί εις την Κωνσταντινούπολη!!. 

Εκείνοι που ευαισθητοποιούνται ιδιαίτερα στην ιδέα της απελευθέρω- 
σης Και προσέλβεπαν προς το ελληνικό βασίλειο ήταν οι Μακεδόνες. 
Εντάσσονται στα ελληνικά ένοπλα σώματα περιμένοντας τη στιγµή του 
ξεσηκωμού. Οι νίκες του ρώσικού στρατού εναντίον των Τούρκων στις 
Παραδουνάβιες Ηγεμµονίες του 1854 υπήρξαν ο σπινθήρας που άναψε 
επαναστατικές φωτιές στην Ἠπειρο, Θεσσαλία και Μακεδονία. 

Ένοπλο σώµα µε τον Τσάµη Καρατάσο ὡς Αρχιστράτηγο της Μακε- 
δονίας αποβιβάστηκε στη Χαλκιδική (στη Συκιά της Σιθωνίας 6/15 Απρι- 
λίου 1854). Ἡ απόβαση αυτή αποτελούσε ένα µόνο σκέλος ενός πολεµι- 
κού σχεδίου που προέβλεπε εισβολή στη Μακεδονία και από άλλα δύο 
σηµεία: το ένα από την περιοχή της Νοτιοδυτικής Μακεδονίας και το άλλο 
από την περιοχή Όσσης-Ολύμπου, όπου θα έφθανε µέσω Θεσσαλίας ισχυ- 
ρό σώμα Ολυμπίων οπλαρχηγών. Το σώµα όµως αυτό έφθασε µε αρκετή 
καθυστέρηση στην περιοχή του Ολύμπου. 

Ἡ επανάσταση του Καρατάσου είχε αρκετές επιτυχίες. Έφθασε να 
απειλεί τη Θεσσαλονίκη, διαπράχθηκαν όµως αρκετές καθυστερήσεις και 
σφάλματα τακτικής µε αποτέλεσµα ένα ακόµα επαναστατικό κίνηµα για 
τη Μακεδονία να αποτύχει. Με τη μεσολάβηση των Αγγλογάλλων συνά- 
πτεται ανακωχή και τα τμήματα των ενόπλων επιστρέφουν στην Ελλάδα. 
Ο τουρκικός στρατός και άτακτοι Τούρκοι επιτίθενται εναντίον των απρο- 
στάτευτων Ἑλλήνων στη Δυτική Μακεδονία, Όλυμπο και κυρίως στη 
Χαλκιδική. Οι καταστροφές περιουσιών και οι θανατώσεις ήταν χειρότε- 
ρες απ᾿ αυτές του 1821. Γλιτώνουν όσοι εγκαίρως καταφεύγουν στο Άγιο 
Όρος και στην περιοχή Νιγρίτας. 

Ἠ µικρή Ελλάδα τά ᾿χει χαμένα και τα έχει χαμένα σε µια εποχή που 
στη Βαλκανική εμφανίζεται στο προσκήνιο ο βουλγαρικός εθνικισμός. Οι 
Έλληνες γρήγορα ξαναβρίσκουν την Ψυχραιμία τους και παίρνουν δρα- 
στικά µέτρα. Ενώ πριν από τον Κριμαϊκό πόλεμο στη Μακεδονία υπήρχε 
Ελληνικό Προξενείο µόνο στη Θεσσαλονίκη και Προξενικό πρακτορείο 
στην Καβάλα και Θάσο, ιδρυθέντα το πρώτο το 1853 και το δεύτερο το 
1δ45, ιδρύονται αµέσως λίγο µετά την καταστροφή του 1554 υποπροξε- 
νείο στις Σέρρες (1856) και στο Μοναστήρι (1859). Οι επίσηµοι εκπρόσω- 
ποιτης Ελλάδος ενισχύθηκαν τα μέγιστα στο έργο τους από ντόπιες παρα- 
δοσιακές δυνάμεις του ελληνισμού. 

Ἡ μέχρις εδώ αναφορά µου στην περίοδο (1800-1854) έπρεπε να γίνει, 
για να διευκρινιστούν τα χαρακτηριστικά της περιόδου, τα οποία λίγο αρ- 

γότερα αποτέλεσαν αφορμή για το επαναστατικό κίνηµα του Λεωνίδα 
Βούλγαρη το 1566. Ο Βούλγαρης, ὡς στρατιωτικός πρώτα και πολιτικός 
αργότερα, ακολούθησε διαφορετική πολιτική από αυτή που ασκήθηκε νῶ- 
ρίτερα. Πείσθηκε πως οι Έλληνες δεν θα μπορούσαν να υλοποιήσουν τα 
οράµατα της Μεγάλης Ιδέας του Καποδίστρια, του Κωλέττη και του Μαυ- 
ροκορδάτου χωρίς την ευρύτερη συνεργασία µε τους λαούς της Βαλκανι- 
κής, Σέρβους κυρίως, Ρουµάνους και Βουλγάρους. Οι θέσεις του αυτές πα- 
ρεξηγήθηκαν και διαβλήθηκαν σκόπιµα, όμως ήταν οι ίδιες θέσεις µε αυ- 
τές του Ρήγα, του Νικοτσάρα και πολλών διανοουμένων συγχρόνων του. 

Ο Λ. Βούλγαρης γεννήθηκε από Μακεδόνες γονείς οι οποίοι βρέθηκαν 
στη Νότια Ελλάδα ύστερα από την καταστροφή της Χαλκιδικής το 1521. 
Πρέπει να καταγόταν από τη Χαλκιδική και κυρίως τη βόρεια, Πολύγυρο- 
Αρναία-Ζερβοχώρια. Από µια πρόχειρη έρευνα στην περιοχή, σε πληθυ- 
σµό που δεν πρέπει να ξεπερνά τις 25.000 κατοίκους, ακούν στο όνοµα 
Βούλγαρης-Βουλγαράκης γύρω στις δ0-100 οικογένειες, επίθετο συνηθι- 
σµένο ακόµη και σήµερα. Έχασε νωρίς τη μητέρα του και ο πατέρας του 
παντρεύτηκε ξανά. Ἡ μητριά τού Λεωνίδα Βούλγαρη ήταν το γένος Μαυ- 
ροµιχάλη. Με τον Δημήτριο Βούλγαρη, τον πολιτικό, δεν είχε καµία συγ- 
γένεια. Φοίτησε στη σχολή των Ευελπίδων, αργότερα διατέλεσε για ένα 
διάστηµα αρχηγός της εθνοφρουράς στην Αθήνα και λίγο αργότερα εκλέ- 
γεται βουλευτής. Περισσότερο όµως ήταν γνωστός για την επαναστατική 
του δράση. Στον Κριμαϊκό πόλεμο συμμετείχε στο μικρό ελληνικό σώµα 
που πολέμησε στο πλευρό των Ρώσων. Ο Βούλγαρης δεν απουσίασε από 
Κανένα επαναστατικό αγώνα της περιόδου στην οποία αναφερόμαστε. 
Κατά τη διάρκεια της Κρητικής επαναστάσεως δημιουργεί αντιπερισπα- 
σµό στη Μακεδονία. Έτσι, όταν γενικεύθηκε η επανάσταση στην Κρήτη, ο 
Ῥούλγαρης ξεκίνησε µε µια µικρή ένοπλη ομάδα 25-30 ατόμων και µε 
οδηγό τον καπετάν Γεωργάκη τον Μαδεμοχώρινό αποβιβάσθηκε, τέλη 
Απριλίου 1866, στην Ορμύλια της Χαλκιδικής µε σκοπό να ξεσηκώσει σε 
επανάσταση τη Χαλκιδική. Ως ένα σηµείο τα καταφέρνει, αν κρίνουµε πό- 
σο γρήγορα βρέθηκε στην περιοχή της Νιγρίτας και από εκεί κατευθύνεται 
προς τη Βλαχία, συμπαρασύροντας σε γενική εξέγερση όλους τους υπό- 
δουλους βαλκανικούς λαούς µέχριτη Βλαχία. 

Ἡ προσπάθεια βέβαια ήταν καταδικασμένη από τη γέννησή της. Η Ελ- 
ληνική κυβέρνηση τον αποκήρυξε επίσηµα και ειδοποίησε τους Τούρκους 
σε µια προσπάθεια να αποσείσει τυχόν δική της εμπλοκή. Πραγματικά οι 
Τούρκοι γρήγορα εντόπισαν το σώµα του Βούλγαρη στη Νιγρίτα, οι κά- 
τοικοι της οποίας συμμετείχαν στην επανάστασή του. Οι Νιγριτινοί δεν 
άκουσαν τις παραινέσεις του υποπροξένου στις Σέρρες να µην ακολουθή- 
σουν τον Βούλγαρη. Σε αναφορά του ο Έλληνας υποπρόξενος προς το 

Ὑπουργείο των Εξωτερικών στις 15 Ιουνίου 1866 γράφει!2: 


Εν Σέρραις 15 Ιουνίου 1566 αριθμ. Π. 157 
προς το επίτων Εζωτερικών σχέσεων Σ. Υπουργείον 


Το Σ. Υπουργείον γινώσκει τους από τινος καιρού παρά της οθωμανικής 
κυβερνήσεως ενεργουµένους εξοπλισμούς. Συνεπεία τούτων εκλήθησαν εις 
τα όπλα κατά τας επαρχίας Σερρών, 4ράµας και Γιμουλζίνας δύο ήμισυ χι- 
λιάδες εφέδρων, μεταξύ των οποίων υπάρχουσι και ολίγοστοι νεοσύλλεκτοι. 
Το πλείστον µέρος τούτων απεστάλη ήδη εις Θεσσαλονίκη, περιµένονται 
εισέτι οἱ της Γιμουλζίνας οἵτινες εισί προετοιµασμένοι να σταθµεύσουσιν εν 
Θεσσαλονίκη. Εις Μαδεμοχώρια της Θεσσαλονίκης απεστάλησαν εζακόσιοι 
άτακτοι στρατιώτες προς φύλαζιν του µέρους εκείνου. Τα µέτρα ταύτα προ- 
κάλεσεν εν µέρει το σπουδαίον τής εν Ευρώπη πολιτικής καταστάσεως, εν 
µέρει δε το απερίσκεπτον κίνηµα του {εωνίδα Βούλγαρη. Το παράτολµμον 
τούτο κίνήηµα εγένετο παραίτιον να καταστήσει µεν την Πύλην ύποπτον απέ- 
γαντι ημών παρακινήσαν αυτήν εις τα ληφθέντα στρατιωτικά µέτρα προς 
φύλαξζιν των οµόρων τη Ελλάδι επαρχιών της, να παθωσιν δε και τινές 
αθώοι Χριστιανοί κάτοικοι τής Νιρίτης ὡς δήθεν συνεννοηµένοι µετά των 
οπαδών του αι οθωμανικαί αρχαί µεταχειρίσθησαν ολήγιστους Οθωμανούς 
πλείστους δε Χριστιανούς εκ διαφόρων χωρίῶων οπλίσασα αυτούς προς τον 
σκοπόν τούτον. Αγνοώ δε αν πρέπει τις να επιχαίρει ή να λυπηθή διά το και- 
γοφανές τούτο µέτρον των Οθωμανικών αρχών, καθόσον δεν γνωρίζει κατά 
πόσον οι Χριστιανοί ούτοι ήθελον φανεί ειλικρινείς προς τον σκοπόν της 
εντολής τῶν εις παροµμοίαν σπουδαιοτέραν περίστασιν. Μεταξύ των προε- 
κταθεισών συνεπειών του κινήματος του 4εωνίδα Βούλγαρη υπάρχει η ακό- 
λουθος: Οι Οθωμανοί εσχηµάτισαν την ακλόνητον ιδέαν, ότι άπαντες Οἱ 
Χριστιανοί των επαρχιών είναι συνεννοηµένοι µετά τους εν Ελλάδι προς 
επανάστασιν, ότι υπάρχουσι πολλά πολεμοφόδια αποταμιευµένα εν ταις 
διαφοραις επαρχίαις και ότι εισί διορισµένοι και οἱ διάφοροι αξιωματικοί 
και υπαζιωµατικοί μεταξύ των ραγιάδων Χριστιανών. Το κίνημα δε του 
Βούλγαρη εθεώρησαν ως πρόδροµον άλλου σπουδαιοτέρου, και υπό τοσού- 
τον φόβον κατελήφθησαν εκ του γελοίου τούτου πραξικοπήματος, ώστε µέ- 
χρι προχθές εκοιµώντο εν τη αυτή οικία τρεις και τέσσαρες οικογένεια! και 
εφύλαττον σκοποί εις τας διαφόρους οθωμανικάς συνοικίας, πράγμα όλως 
ασυνήθιστον, τους φόβους τὼν δε τούτους οι Οθωμανοί δεν συστέλλονται να 
εκφράζουσιν εις διαφόρους των προκρίτων Χριστιανών. Ο αυτός φόβος δε 
κατέλαβε και τους εις 4ράµα και αλλαχόθεν Οθωμανούς, ὡς µε επληροφό- 

Ρήσαν διάφοροι πολίται Χριστιανοί εκείθεν ελθόντες. 
Έχω την τιμήν να διατελώ µετά βαθυτάτου σεβασμού 
Ευπειθέστατος 
Γ. 4. ήαγκαδάς 


Ἡ αναφορά του ὑποπροξένου τῶν Σερρών όσο και αν προσπαθεί να 
μειώσει τη σηµασία του πραξικοπήματος του Βούλγαρη, όπως το αποκα- 
λεί, στην πραγματικότητα (όπως συνάγεται από την προξενική αναφορά) 
τροµοκράτησε τους Οθωμανούς τα μέγιστα. Κηρύσσουν επιστράτευση, 
αποστέλλουν στρατό προς φύλαξη των οµόρων ελληνικών επαρχιών, συλ- 
λαμβάνουν Χριστιανούς στη Νιγρίτα µε την κατηγορία ότι ήταν συννενοη- 
µένοι µε τους επαναστάτες!», ώση πιθανή εισβολή Ελλήνων και ότι το 
κίνηµα του Βούλγαρη είναι ο προπομπός. Οι τρομοκρατημένοι Οθωμανοί 
τα βράδυα κοιμούνται οµαδικώς σε σπίτια µε φρουρούς. 

Ἡ Νιγρίτα, από πολύ νωρίς, ήταν µια εύρωστη οικονομικά κωμόπολη, 
κεφαλοχώρι, µε κατοίκους αποκλειστικά Έλληνες. Αριθμούσε γύρω στις 
4.000 κατοίκους µε ποικιλία επαγγελμάτων, αγρότες, επαγγελματίες, βιο- 
τέχνες, επιχειρήσεις επεξεργασίας καπνού και βαμβακιού, υφαντουργεία 
και νηµατουργεία. Τα προϊόντα της έφθαναν κυρίως στην αγορά της Βιέν- 
νης. Οι μοναδικοί Τούρκοι που υπήρχαν ήταν µερικοί τζανταρµάδες' µό- 
νιµοι κάτοικοι Οθωμανοί δεν υπήρχαν, γι’ αυτόν τον λόγο δεν υπήρχε τέ- 
µενος, ούτε µουφτής ούτε και τιμαριούχος. Ἡ διοίκηση ασκούνταν από 
δηµογέροντες!Ά, οἱ οποίοι εκλέγονταν κάθε χρόνο στις 23 Απριλίου ηµέρα 
του Αγ. Γεωργίου στον νάρθηκα της εκκλησίας διά βοής. Οι υπάρχοντες 
δηµόσιοι υπάλληλοι ήταν ο Μουδίρης, ο φοροεισπράκτορας,υπάλληλος 
της Δημογεροντίας, αμφότεροι κάτοικοι Νιγρίτας και Έλληνες. Οι αγρότες 
καλλιεργούσαν δικά τους χωράφια που τους ανήκαν, και μολονότι τους 
ανήκαν ήταν φόρου υποτελείς στον Σουλτάνο (και όφειλαν να καταβάλουν 
µόνο τον φόρο της δεκάτης που ήταν 1096 επί των παραγοµένων αγροτι- 
κών προϊόντων)!5Ι6, Οι επαγγελματίες και βιοτέχνες, πλήρωναν δύο είδη 
φόρων, το πατέντ, που ήταν φόρος εφάπαξ και αντιστοιχούσε στο σηµε- 





13. Σε αναφορά του μητροπολίτη Σερρών προς το Οικουμενικό Πατριαρχείο μαθαίνουμε ότι οι 
Τούρκοι συνέλαβαν και φυλάκισαν, εξαιτίας του κινήματος Βούλγαρη, πολλούς ιερείς της επαρχίας 
Σερρών (τµήµα Νιγρίτας). Την πληροφορία αυτή µου την έδωσε ο Ιωάννης Μπάκας µετά από έρευνά 
του στο Αρχείο του Οικουμενικού Πατριαρχείου, τον οποίο και ευχαριστώ. 

14. Γ. Ν. Κ. Μοσχοβάκης, Το εν Ελλάδι 4ηµόσιο δίκαιο επί Τουρκοκρατίας, Αθήνα 1852, σσ. 53- 
57. 

15. Δ. Κ. Τσοποτού, Γη και Γεωργοί κατά την Τουρκοκρατία, Βόλος 1912, σ. 99. 

16. Ἡ οικονομική ευρῶστία της κοινότητας Νιγρίτας καταδεικνύεται από το επισυναπτόµενο 
χρεώγραφο µε το οποίο η Κοινότητα Νιγρίτας έλαβε δάνειο 1650 λίρες προς αποπεράτωση του παρθε- 
ναγωγείου το 1879. 

ρινό τέλος ιδρύσεως επιχειρήσεῶς και το Τεμετού βερ]κιούμ. δηλαδή τον 
φόρο εισοδήµατος και αντιστοιχούσε από 10-2570 επί των ετησίων κερδών 
της επιχειρήσεως. 

Η παιδεία και αυτή πρέπει να ήταν σε υψηλό επίπεδο, αν κρίνουμε 
από την προμήθεια βιβλίων για τους µαθητές της Νιγρίτας από τη Βιέννη 
(το 1813)17. 

Τελικά ο Βούλγαρης συλλαμβάνεται και οδηγείται µε τους άνδρες του 
αιχμάλωτος στην Κωνσταντινούπολη, και χάρη στη δραστήρια παρέμβαση 
του πρέσβη της Ρωσίας στην Κωνσταντινούπολη Ιγνάτιεφ απελευθερά- 
θηκε. Ἡ παρέμβαση του Ιγνάτιεφ διεστράφη σκοπίµως από την Κυβέρ- 
γηση τότε για να κατηγορηθεί ο Λεωνίδας Βούλγαρης ὡς υποκινούµενος 
υπό τῶν Ρώσων. Ο Βούλγαρης αργότερα το 1578, στο βιβλίο που εξέδωσε 
στην Αθήνα µε τον τίτλο Αποκαλυφθήτω Αλήθεια, έδινε απάντηση σε όσα 
του καταμαρτύρησαν. Ο πλήρης τίτλος του βιβλίου είναι: Αποκαλυφθήτω 
Αλήθεια - απάντηση 4εωνίδα Βούλγαρη προς τον κύριον Θεόδωρον 4ηλι- 
γιάννην υπουργόν επί των εξωτερικών τής Ελλάδος δια τα εν τω Ελληνικώ 
Κοινοβουλίω λεχθέντα την 4η Οκτωβρίου 157δ, 4θήνησι Μηνί Οκτωβρίω 
157δ. Στη σελίδα 35 ο Βούλγαρης γράφει: 

Το πως εκκινήσας ως εἴρηται, ή απόφασίς µου εγένετο γνωστή τή Κυ- 
βερνήσει παρά δύο ανδρών µου μεταμεληθέντων να µε ακολουθήσωσι. Ο 
τότε των Εξωτερικών υπουργός υπέρμαχος θιασώτης τῆς Αγγλικής σχολής 
Σπυρίδων Βαλαωρίτης, ουδέ να ζετάση θέλων και τηλεγραφεί πάραυτα εις 
Κωνσταντινούπολιν, ταυτοχρόνως ελήφθησαν άπαντα τα δραστήρια κατ᾽ 
εμού µέτρα συντελέσαντα και εις την αιχμαλωσίαν µου. Εζετασθέν, απε- 
στάλη είναι αληθώτατον, διότι και µέχρι του νυν ευρίσκεται εις χείρας του κ. 
Τρικούπη, του ιδίου ομολογήσαντος µοι τούτο. Ιδού αισθήµατα αυτουργών. 
Ιδού πατριωτικός χαρακτήρ! Μετενεχθείς αιχμάλωτος και όλων των οπα- 
δών µου εις Κωνσταντινούπολιν, µετά πολλών προσπαθειών του αυτόθι 
πρεσβευτού τής Ρωσίας Στρατηγού [γνάτιεφ, ούτινος πρώτην ήτο τότε φοράν 
έσχον γνωριμία, αι προς ον οφείλω αληθώς χάριτας και άπειρον ευγνωµο- 
σύνην, διεσώθην τῆς αιχμαλωσίας. 

Δεν εννοώ να εξυμνήσω τας αρετάς του ευγενούς Ρώσου στρατηγού, 
αλλά να ομολογήσω αλήθειαν ου κρυπτοµένην, διό ούτος φιλαυτίας κινού- 





17. Αθανάσιος Καραθανάσης, Θεσσαλονίκεια και Μακεδονικά, τ. ], Θεσσαλονίκη 1996, σ. 54. 

Σηµ: Επιθυμώ να εκφράσω τις ευχαριστίες µου προς τον διακεκριμένο καθηγητή του Αριστοτε- 
λείου Πανεπιστηµίου Θεσσαλονίκης και φίλο κ. Αθανάσιο Καραθανάση, που είχε την καλοσύνη να 
θέσει στη διάθεσή µου τον πίνακα μαθητών της τρίτης κλάσεως του Ἑλληνικού σχολείου Νιγρίτης 
(Νεγρύτα) του 1813. 

Επίσης να ευχαριστήσω τον συμπατριώτη µου και επιστημονικό συνεργάτη της Εταιρείας Μακε- 
δονικών Σπουδών κ. Ιωάννη Μπάκα για την καλοσύνη που είχενα θέσει στη διάθεσή µου τα έγγραφα 
1 και 2 προς µελέτη. 

µενος ου µόνον εµέ ηλευθέρωσεν, αλλά τη επιµόνω δεήσει µου απηλλάγη- 
σαν συν ἐμού άπαντες οἱ οπαδοί µου, και εκείνοι ακόµη εν τή ἠρωική µάχη 
του βαφέ αιχµαλωτισθέντες, κατά την αιχμαλωσίαν µου πολλά προσελθό- 
γτων εν φυλακαίς πρόσωπα και ο επ᾽ αδελφή γαμβρός του Σουλτάνου Μα- 
χμούτ [Ιασάς. 

Μετά την απελευθέρωσή του επανήλθε στην Αθήνα. Η πίστη του Λ. 
Βούλγαρη στη Βαλκανική ιδέα δεν τον εγκατέλειψε ακόµα και όταν στην 
περίοδο 1870-1875 το αντισλαβικό κίνηµα στην Ελλάδα είχε κορυφωθεί. 
Γι) αυτή του τη στάση κατηγορήθηκε ὥς όργανο σλαβικών συμφερόντων. 
Όμως από µελέτη αρχειακών πηγών αναδύεται µια φυσιογνωμία έντονα 
πατριωτική, που το µόνο της τρωτό ήταν η υπέρμετρη ρομαντική, ίσως, 
προσήλωση στη Βαλκανική ιδέα και στις ένοπλες εξεγέρσεις ως µοναδι- 
κών µέσων για την πραγματοποίηση των πόθων του ελληνισμού. Ο Λ. 
Βούλγαρης συμμετέχει στην επανάσταση του Πηλίου µε ένοπλο σώμα, 
ετοίμασε σώµα ενόπλων 800 ανδρών και παίρνει µέρος στην επανάσταση 
του Ολύμπου το 1578, λίγο αργότερα οργανώνει νέο σώµα µε το οποίο θα 
ξεσήκωνε την ανατολική Μακεδονία και τη Ῥοδόπη, άγνωστο γιατί δεν 
πραγματοποίησε αυτή την προσπάθειά του. 

Οι Νιγριτινοί θα πρέπει να είναι περήφανοι για τη γενιά τους και πι- 
στεύω πως είναι. Τα οράµατα του Ρήγα, του Νικοτσάρα και του Βούλγαρη 
πραγµατοποιήθηκαν. Οι ετερόχθονες και αυτόχθονες αλλά κυρίως οι αλύ- 
τρωτοι Έλληνες έκαναν το καθήκον τους. Ἡ εποποιία του Μακεδονικού 
Αγώνα 1871-1908 και οι Βαλκανικοί πόλεμοι 1912-1913 διπλασίασαν την 
Ελλάδα. Όμως τµήµα, το 1/6 περίπου της ιστορικής Άνω Μακεδονίας, 
έμεινε αλύτρωτο και βρέθηκε εγκλωβισμµένο µε συμφωνίες και συνθήκες 
στα όµορα σλαβικά κράτη. Οι Έλληνες κάτοικοί του υπέστησαν τροµο- 
κρατικό εκσλαβισµό, χειρότερο ακόµα και αυτού του οθωμανικού εξι- 
σλαμισμού. 

Έγγρ. 1: Χρεώγραφον Κοινότητος Νιγρίτης προς τον Χατζή Αποστόλου Χατζή Χάφον για πο- 
σόν 1650 λιρών και τρόπο εζωφλήσεώς του το έτος 159δ]. 

Έγηρ. 2: Ο ιερέας τῆς άδειας γάμου είναι ο παπα-Γ εώργιος Σακελλάριος, ταµίας, της Κοινό- 
τητας (4ημογεροντίας) Νιγρίτας. 


Η επανάσταση στη Χαλκιδική και Νιγρίτα το 1566 15 





ον νθρι ον Ιδρο οκ. | ορ 
οας κα 


ολ τὸ ση καστ 
ο σολ κλαολα. ον 





ΕΕΕΥΠΟΥΗ τε ες. ᾗὔ ον τρ 
ρυμο ων” ο» υπνο σἳ -- -ὃν οόι κ.) 


μα. ---μὐῤ---ᾱ---- 


μμ μμ μμ μυ ου ου αι 








: μμ... ο) .» πο ν 
| ο βκερεα ὸ πμ ακκρν ων 
] σον, ΟΣΗ αλ κεεκνκοκαρς μωρο ο 
: .ο12.2229.1νσ ρα ώμγων 
' ---- Ἑ-------- κΞ-----υ-υ-- 


Ν 


ώς -- 9 Ὀρ ο" ν - ολ μ 1 | 
Ξ νο Φρώ - 






| 

| 

Ἆ ν αι ζ ᾿ ο ον 

.. 1) ἔ)ον «ζαν}------------ε στην οὐ η. 
| 

ᾗ 


΄ 





“2, ων” αν νο ο 


Αλ 2.22 121. 12ο- 





Έγγρ. 3: Φορολογική απόδειζη εξόφλησης φόρου. 


